**Tájékoztató**

**Tisztelt Egyetemi Polgárok!**

2021. Július 7-én a facebook közösségi oldalán szakszervezetünket sértő, a valóságtól eltérő nyilatkozat jelent meg a Felsőoktatási Dolgozók Szakszervezetének környezetéből a PTE Kollektív Szerződés módosítása tárgyában.

A törvényhozás és a Kormány, törvénnyel és vészhelyzeti kormányrendeletekkel szabályozta a PTE egészségügyi munkavállalóinak jogviszonyát.

Az egészségügyi közalkalmazottak szolgálati jogviszonyba kerültek, ezáltal megváltozott a PTE Kollektív Szerződés személyi hatálya.

A vészhelyzeti kormányrendeletek megszűnése után, bírósági megkeresés alapján a joghelyzet még bonyolultabbá válhat.

Az Mt. 276.§ (8) bekezdés rendelkezése alapján a KSZ megkötésének és módosításának a PTE-n regisztrált szakszervezetek jogai is megváltoztak.

„ Az a szakszervezet, amely a Kollektív Szerződés megkötését követően felel meg a (2) bekezdésben meghatározott feltételnek, jogosult a KSZ módosítását kezdeményezni és a módosításokkal kapcsolatos tárgyaláson tanácskozási joggal részt venni.”

A törvényi változások kapcsán az FDSZ azonnal fórumokat szervezett a PTE munkavállalók számára, hogy új Kollektív Szerződést készít, most már önállóan.

Szakszervezetünk világosan jelezte, hogy erre nincs jogalapjuk.

A PTE Kollektív Szerződés érvényes és hatályos, megszüntetésére jelenleg nincs mód, viszont módosítás benyújtására az FDSZ-nek is van lehetősége, melyet természetesen szakszervezetünk is támogat.

A munkáltató 2021. Június 9-én a helyzet megoldása érdekében tájékoztatót és tárgyalást kezdeményezett a PTE-n bejegyzett szakszervezetek számára, a KSZ, valamint, a modellváltás során szükséges munkáltatói intézkedésekkel kapcsolatban.

A Munkáltató kijelentette, hogy a modellváltás során hátrányos intézkedés a munkavállalókat nem érheti.

A Kollektív Szerződéssel kapcsolatban megállapítást nyert, hogy a PTE és a PTE Integrált Egészségügyi Szakszervezet 2014. január 9-én kötött, majd 2017. február 10-én módosított KSZ jelenleg érvényes és hatályos és csak a módosítása lehetséges.

A PTE Integrált Egészségügyi Szakszervezet ismételten kérte az FDSZ-t, hogy a módosítás címén beterjesztett új KSZ tervezet helyett, az érvényes KSZ-el pontonként összeolvasható módosítást terjesszen elő.

A tárgyaló felek ebben valamennyien megegyeztek.

2021. Július 7-én a munkáltató által összehívott tárgyaláson kiderült, hogy az FDSZ 2021. Június 30-án elektronikuslevél formájában benyújtott módosítása változatlan formában történt, nem felel meg a 2021. Június 9. megállapodásnak.

A PTE IESZ ismételten kérte a 2021. Június 9. megállapodásnak megfelelő módosítás benyújtását.

A FDSZ-t képviselő jogász megértve a helyzetet és kérésünket, ígéretet tett, hogy két-három héten belül megfelelő új KSZ módosítás benyújtására.

A PTE IESZ ismételten ígéretet tett, hogy a PTE valamennyi munkavállalója számára előnyös és a PTE jelenlegi helyzetében reális munkavállalói követeléseket tartalmazó módosítás támogatására.

Fenti témával kapcsolatos valamennyi nyilatkozatunk nyilvános és elérhető.

PTE IESZ Szakszervezeti Bizottsága